
అంతర్జాతీయ మ్యూజియం దినాన్ని ప్రతి సంవత్సరం మే 18న జరుపుకుంటారు. దీనిని ‘ఇంటర్నేషనల్ కౌన్సిల్ ఆఫ్ మ్యూజియం’ వారు నిర్వహిస్తారు. చరిత్ర, సంస్కృతి, కళలు వీటి పునాదులు పటిష్టంగా ఉన్నప్పుడే ఒక జాతి తన మనుగడ కొనసాగిస్తూ వారసత్వాన్ని భావి తరాలకు అందించగలదు. భారతదేశంలో ఉన్న అతిపెద్ద మ్యూజియంలలో ‘సాలర్ జంగ్ మ్యూజియం’ 3వ స్థానంలో ఉంది. భారతదేశ పార్లమెంటు దీనిని జాతీయ ప్రాముఖ్యత గల వస్తు ప్రదర్శనశాలగా గుర్తించింది. ఇది మూసీ నదికి దక్షిణ ఒడ్డున ‘దార్-ఉల్-షిఫా’ అనే హైదరాబాద్ ప్రాంతంలో ఉంది. నిజాం పరిపాలకులలో సాలార్ జంగ్ కుటుంబానికి చెందిన ‘మీర్ యూసిఫ్ అలీఖాన్ సాలర్ జంగ్ -3’ గారు ప్రపంచ నలుమూలల నుండి ఎన్నో విలువైన కళాఖండాలు సేకరించారు. ఇతని తండ్రి కూడా సేకరించిన వాటితో కలిపి అన్నింటిని భద్ర పరిచినారు. అర్ధచంద్రాకారంగా ఉన్న ఈ మ్యూజియం 1951 డిసెంబర్ 16న ప్రజలు చూసేందుకు తెరిచినారు. మ్యూజియంలో ప్రముఖంగా ఉన్నవి: 1) ‘రెబక్కా’: ప్రపంచ ప్రసిద్ధి చెందిన ఈ శిల్పం ఒక ఆడ మనిషి నెత్తి మీద నుండి క్రింది దాకా సన్నటి పరదా కప్పుకున్నట్లు ఉంటుంది. ఈ శిల్పాన్ని చెక్కింది 19వ శతాబ్దికి చెందిన జి.బి. బెన్జోని, ఇటలీ దేశస్థుడట. 2) ‘నిలువెత్తు చెక్క శిల్పం’: దీని వెనుక అద్దం పెట్టారు. ముందు నుండి చూస్తే మగ మనిషి, వెనుక నుండి చూస్తే ఆడ మనిషి బొమ్మలు కనిపిస్తాయి. 3) గంటలు కొట్టే గడియారం- గడియారం పెద్ద నక్ష చెక్కిన చెక్క డబ్బాలో ఉంటుంది. దానిలో ఎడమ పక్క చిన్న ఇల్లు లాగా ఉంటుంది. దాని తలుపులు మూసి ఉంటాయి. మధ్యలో గంట ఉంటుంది. సమయం అయ్యేసరికి తలుపులు తెరుచుకుని, ఒక బొమ్మ మనిషి వచ్చి ఎన్ని గంటల సమయం అయితే అన్ని గంటలు ఠంగు ఠంగుమని కొట్టి లోపలికి పోయి తలుపులు మూసుకుంటాడు. ఫ్రాన్స్ రాజు 16వ లూయస్ మన మైసూర్ రాజు టిప్పు సుల్తాన్కు ఇచ్చిన కుర్చీలు, టీ పాయ్లు, గడియారాలు, పాత కాలం నాటి నీడ గడియరాలు ఉన్నాయి. ఈ మ్యూజియం తెలంగాణకే గర్వకారణంగా చెప్పుకోవచ్చు. ఇటీవలి కాలంలో తెలంగాణ ప్రాంతంలో కొత్త చారిత్రక విశేషాలు బయట పడుతున్నాయి. తెలంగాణ ప్రభుత్వం మ్యూజియాలను విద్యాత్మకంగా, వినోదాత్మకంగా అభివృద్ధి పరుస్తూ, సాధారణ ప్రజానీకాన్ని మ్యూజియం సందర్శనలో భాగస్వామ్యులను చేయాలి. ఇప్పటికే 3వ స్థానంలో ఉన్న ఈ మ్యూజియంలో అధునాతనంగా తెలంగాణలో వెలుగు చూస్తున్న పురాతన వస్తువులు కూడా చేర్చి తెలంగాణ ప్రతిష్టను పెంచాలి.మేకిరి దామోదర్(నేడు ప్రపంచ మ్యూజియమ్స్ దినోత్సవం)

antarjaatiiya musium dinaanni prati samvatsaram mee 18na jarupukuntaaru. deenini ‘international counsil af musium’ vaaru nirvahistaaru. charitra, samskruti, kalalu veeti punaadulu patishtamgaa unnappude oka jaati tana manugada konasaagistuu vaarasatvaanni bhavi taraalaku andinchagaladu. bhaaratadesamlo unna atipedda musianlalo ‘salar jang musium’ 3va sthaanamlo undi. bharatadesa paarlamentu deenini jaateeya praamukhyata gala vastu pradarsanasaalagaa gurtinchindi. idhi moosee nadiki dakshina odduna ‘dar-ul-shifa’ ane hyderabad praantamlo undi. nijam paripaalakulalo salar jang kutumbaaniki chendina ‘meer eusif alikhan salar jang -3’ gaaru prapancha nalumoolala nundi enno viluvaina kalaakhandaalu sekarinchaaru. itani tandri kuudaa sekarinchina vaatitho kalipi annintini bhadra parichinaaru. ardhachandraakaaramgaa unna ee musium 1951 dissember 16na prajalu chusenduku terichinaaru. musionlo pramukhamgaa unnavi: 1) ‘rebakka’: prapancha prasiddhi chendina ee shilpam oka aada manishi netti meeda nundi krindi daka sannati parada kappukunnatlu untundi. ee shilpaanni chekkindi 19va sataabdiki chendina ji.bi. benjoni, italy deshasthudata. 2) ‘niluvettu chekka shilpam’: deeni venuka addam pettaaru. mundu nundi chuste maga manishi, venuka nundi chuste aada manishi bommalu kanipistaayi. 3) gantalu kotte gadiyaram- gadiyaram pedda naksha chekkina chekka dabbalo untundi. daanilo edama pakka chinna illu laga untundi. daani talupulu moosi untaayi. madhyalo ganta untundi. samayam ayyesariki talupulu teruchukuni, oka bomma manishi vachi enni gantala samayam ayithe anni gantalu tangu tangumani kotti lopaliki poyi talupulu moosukuntaadu. frans raju 16va looyas mana mysur raju tippu sultaanku ichina kurcheelu, t paaylu, gadiyaralu, paata kaalam naati needa gadiyaralu unnaayi. ee musium telangaanake garvakaaranamgaa cheppukovachhu. iteevali kaalamlo telamgaana praantamlo kotta chaaritraka visaeshaalu bayata padutunnaayi. telamgaana prabhutvam musialanu vidyaatmakamgaa, vinodaatmakamgaa abhivruddhi parustuu, saadhaarana prajaaneekaanni musium sandarsanalo bhaagaswaamyulanu cheyali. ippatike 3va sthaanamlo unna ee musionlo adhunaatanamgaa telamgaanalo velugu chustunna puraatana vastuvulu kuudaa cherchi telamgaana pratishtanu penchaali.mekiri damodar(nedu prapancha musiams dinotsavam)